Novalgin a Anopyrin
Môže saužívať novalgin 500mg s anopyrinom
Dobrý deň,
ďakujeme za Vašu otázku.
Ak je Novalgin užívaný súbežne s kyselinou acetylsalicylovou (Anopyrin), môže znížiť jej účinok na agregáciu krvných doštičiek. Pacientom, ktorí užívajú na ochranu srdca nízke dávky kyseliny acetylsalicylovej, musí byť preto táto kombinácia podávaná s opatrnosťou po zvážení benefitu liečby a možného rizika. Pokiaľ mal lekár pri predpise vedomosť o prebiehajúcej liečbe, ich súbežné užívanie je možné. V opačnom prípade je potrebné o danej skutočnosti lekára dodatočne upovedomiť.
Prajem pekný zvyšok dňa.
S pozdravom
Mgr. Emma Halás Haluščíková